שיחה:קול וויז'ן

message: על קול וויז'ן? על מולי ליטבק? על פורנו? מהערך לא עולה חשיבותה של החברה והוא מתמקד רק בנושא הפורנו, שאינו בעל חשיבות אנציקלופדית Eladti - שיחה 11:46, 4 ביולי 2016 (IDT)
replies: text: אם אני לא טועה, חברת קול וויז'ן מגלגלת מדי שנה כמאות מיליוני דולרים מאתרי הפורנו שלה. די ברור על גבם של מי החברה עושה את הונה. בנוסף לכך היא מבין חברות הפורנו-מצלמה הגדולות ביותר בעולם. זה מספיק כדי לעבור את רף החשיבות. על פורנו אנחנו אכן לא כותבים, אך לא כתוב כאן על הפורנו, אלא בעיקר על החברה. והכי חשוב, החברה היא ישראלית, דבר שאנחנו צריכים להיות "גאים" בו מאוד. הם עושים לנו את ה"הסברה" הכי טובה בעולם. אנונימי586145 - שיחה 13:53, 4 ביולי 2016 (IDT)
replies: text: :החברה מגלגלת מיליוני דולרים בשנה? היא אחת מחבורת הפורנו-מצלמה הגדולות בעולם? אם כן, יש להזכיר זאת בערך בליווי מקורות שתומכים במידע. אם לא, אין לחברה חשיבות ועל כך בדיוק נפתח הדיון. Eladti - שיחה 14:00, 4 ביולי 2016 (IDT)
replies: text: ::מחזור מוערך של 100 מיליון דולר בשנה  + מספר שערוריות בתקשורת - נראה לי שזה מצדיק חשיבות אנציקלופדית. צריך לשכתב את הערך הזה, לא למחוק אותו. יוניון ג'ק - שיחה 23:51, 4 ביולי 2016 (IDT)

text: לי זה נראה יותר כמו תערובת בין כמה שורות על החברה (ובעיקר על התחקיר שנעשה עליה ב"עובדה"),ופסקה על מולי ליטבק וגלריית ליטבק. צריך לתקן את הערך הזה שיעסוק באמת בחברה הזו,ואם לא,להעמיד אותו להצבעת מחיקה.איש רב פעלים - שיחה 19:31, 4 ביולי 2016 (IDT)
replies: text: :חברה פרטית, מצליחה אמנם. כתבת תחקיר ב"עובדה" זה לא "מספר שערוריות בתקשורת" וגם לא עילה לחשיבות אנציקלופדית. אני לא השתכנעתי. Lostam - שיחה 09:56, 5 ביולי 2016 (IDT)
thread_title: חשיבות?

message: דוד שי טוען שפרט זה הינו צהוב ולא אנצ', וגם עקב שהחזקה זו הייתה זניחה, אין מקום לאזכר אותה בערך זה. לפי דעתי חשוב שהמידע הזה יישאר בערך ולשם כך פתחתי דיון מחלוקת. אנונימי586145 - שיחה 09:30, 5 ביולי 2016 (IDT)
replies: text: אני מסכימה עם דוד שי. מחקתי את המידע. אשמח אם לא יעלה שוב לערך לפני שיביאו אסמכתאות שהיה מעורב בחברה (אחזקת אחוז וחצי מהמניות לא נחשב למעורבות). דריה - שיחה 10:10, 5 ביולי 2016 (IDT)
replies: text: :מסכים עם דריה. אבנר - שיחה 12:52, 5 ביולי 2016 (IDT)
replies: text: ::כאשר בחברה אחד הבעלים מחזיק ב-98.5% מהבעלות, ואחר מחזיק ב-1.5% מהבעלות, ברור לגמרי שלשותף הזוטר אין כל משקל בחברה (אלא אם יוכח אחרת, שהרי לעתים גם מנהל שאין לו כל חלק בבעלות עשוי להשפיע). בחברות בהקמה מקובל פעמים רבות לשלם ליועצים (עורך דין, יועץ כלכלי) בחלק קטן ממניות החברה. אין לי ספק שרבים מהאישים שיש להם ערך אצלנו זכו בהטבה כזו, אך היא לא מוזכרת בערכם, כי אין לה חשיבות - אנחנו לא נוהגים לנבור בעסקיו של אדם כאשר הם שוליים לפעילותו העיקרית. האזכור כאן נושא אופי צהוב, ואין לו מקום. דוד שי - שיחה 13:41, 5 ביולי 2016 (IDT)
replies: text: :::ושאלה נוספת, (שלא קשורה לויקיפדיה), האם אתה חושב שכל העיתונאים שעסקו בסיקור מעורבותו של אלדור בקול ויז'ן עסקו בעצם בחומר צהוב ולא תקשורתי? אנונימי586145 - שיחה 13:56, 5 ביולי 2016 (IDT)
thread_title:  מחיקת אזכור החזקתו של פרופ' רפי אלדור בחברה 

message: מדובר בחברה פרטית, שכנראה אינה מנדבת ביוזמתה מידע רב על פעילותה. זה יוצר בעיה מבחינת אמינות הערך, ואביא דוגמאות. מתוך המידע שמצאתי באינטרנט יש לי רושם ש"קול וויז'ן" היא חברת הייטק, העוסקת בטכנולוגיה ולא בפורנוגרפיה. ישנה חברה אחרת, "סובוניטו השקעות", שעוסקת בפורנוגרפיה, וכנראה מתבססת על הטכנולוגיה של "קול וויז'ן". האם אחת מהחברות היא חברה בת של האחרת? האם אלה חברות אחיות? את זאת לא הצלחתי לברר (אולי מישהו אחר ימצא זאת, ופרטים נוספים). כמה עובדים מעסיקה חברת "קול וויז'ן"? מקור משנת 2009 אומר 140, אתר החברה אומר 100. ייתכן ששניהם צודקים, כי כל מקור מתייחס לתקופה אחרת.
זה הזמן לומר, עם כל הצער שבדבר, ששני מנועי הצמיחה הבולטים לטכנולוגיית האינטרנט היו פורנוגרפיה והימורים, ולישראל יש נציגות בשני תחומים אלה. אחרי שהתרגלנו לסיסמה "הטוטו מקדם את הספורט בישראל" אני מקווה שלא נצטרך להתרגל לסיסמה "הפורנוגרפיה מקדמת את האמנות בישראל". אומרים שלכסף אין ריח, ולכן סופרים רבים מתחרים על קבלת פרס ספיר, שכולו מגיע מכספי הימורים. כל הכבוד לפריד אבו שקרה, שבתרבות חמדנית כזו בחר שלא ליהנות מכספי פורנוגרפיה (אבל מעניין לדעת האם יסכים לתערוכה במימון הטוטו או הפיס). 
כל ההגיגים האלה הם הקדמה לטענתי שעל פי הנתונים שבידינו לחברה יש חשיבות, הן מבחינת היקף פעילותה, והן כמייצגת נאמנה של תרומת העם היושב בציון לפורנוגרפיית האינטרנט - הייטק ישראלי זה לא רק WAZE ו-ICQ. יש רק לנסות להשיג מידע אמין, עד כמה שאפשר. דוד שי - שיחה 06:45, 6 ביולי 2016 (IDT)
replies: text: קול וויז'ן (שבבעלות ליטבק) מפתחת עבור חברה אחרת שלא יושבת בישראל ונמצאת גם היא בבעלות ליטבק מוצרי ווידאו צאט המשתמשים בטכנולוגיית הפלאש לאתרי הפורנו אותם היא מפעילה.

text: זה מה שקול ויזן טוענת. אך מציאות לכוד וטענות לכוד. במשרדי קול וויז'ן נחשפים העובדים יום יום-שעה שעה- דקה דקה- שניה שניה- לתכני הפורנוגרפיה שמציעה החברה הזרה של ליטבק.

text: לא רק זה, גם כשאנשים מתקבלים לעבוד בחברה הם מתבקשים לשמור על סודיות, ועד רגע העסקתם לא מגלים להם שהחברה למעשה עוסקת בפורנו, אלא "בפיתוח מוצרי וידאו צאט".

text: הסיבה להקמת גלריית ליטבק (שהוקמה בייעוצו של רני רהב) הייתה כדי לשפר את התדמית התקשורתית של חברת קולויז'ן אך בעיקר את תדמיתם של בעליה ומנהליה, מולי ליטבק. אנונימי586145 - שיחה 12:42, 6 ביולי 2016 (IDT)

text: עובדה אנונימי586145 - שיחה 16:50, 6 ביולי 2016 (IDT)
thread_title:  חברה פרטית 

message: הערך נוצר בידי , כפי הנראה מטעם משרד יחסי-ציבור בן-חורין-אלכסנדרוביץ'. בברכה, ידידיה צבאן • שיחה • כ"ג בתשרי ה'תשפ"א • 00:01, 11 באוקטובר 2020 (IDT)
thread_title:  גילוי נאות